b'\n_START_ARTICLE_\nEuropos S\xc4\x85jungos oficialusis leidinys\n_START_PARAGRAPH_\nEuropos S\xc4\x85jungos oficialusis leidinys (ES OL) \xe2\x80\x93 vienintelis periodinis leidinys, leid\xc5\xbeiamas kiekvien\xc4\x85 darbo dien\xc4\x85 visomis vienuolika oficiali\xc5\xb3j\xc5\xb3 Europos S\xc4\x85jungos (ES) kalb\xc5\xb3.\n_START_SECTION_\nSerijos\n_START_PARAGRAPH_\nES OL sudaro 2 serijos: L \xe2\x80\x93 teis\xc4\x97s aktai, C \xe2\x80\x93 informacija bei skelbimai ir priedas S \xe2\x80\x93 pasi\xc5\xablymai vie\xc5\xa1osioms sutartims sudaryti. Be to, C serijai priklauso skyrius OL C E, kurio dokumentai pateikiami tik elektronine forma._NEWLINE_L serijoje pateikiami \xc5\xa1ie ES teis\xc4\x97s aktai kaip reglamentai, direktyvos, sprendimai, rekomendacijos, nuomon\xc4\x97s._NEWLINE_Be to, OL L serijoje leid\xc5\xbeiamas Galiojan\xc4\x8di\xc5\xb3 Bendrijos teis\xc4\x97s akt\xc5\xb3 registras (angl. Directory of Community legislation in force). Jame pateikiama nuorod\xc5\xb3 \xc4\xaf pirminius teis\xc4\x97s aktus ir v\xc4\x97lesnius j\xc5\xb3 pakeitimus. Taip pat jame yra nuorod\xc5\xb3 \xc4\xaf ES su tre\xc4\x8diosiomis \xc5\xa1alimis sudarytas sutartis ir pasira\xc5\xa1ytas konvencijas, privalom\xc5\xb3 akt\xc5\xb3 prie ES sutar\xc4\x8di\xc5\xb3, papildom\xc5\xb3 akt\xc5\xb3, pvz., valstybi\xc5\xb3 nari\xc5\xb3 vadov\xc5\xb3 ar vyriausybi\xc5\xb3 vadov\xc5\xb3 ir ministr\xc5\xb3 tarybos priimt\xc5\xb3 sprendim\xc5\xb3, kit\xc5\xb3 institucijoms svarbi\xc5\xb3 neprivalom\xc5\xb3 teis\xc4\x97s akt\xc5\xb3.'